ঢাকার গুলশানে ইমানুয়েল ব্যাঙ্কেট হল-এ (বাড়ি-২, রোড-১৩৪, গুলশান-১) অনুষ্ঠিত হতে যাচ্ছে সায়েন্স ফিকশন কনভেনশন। তিন দিনের এই আয়োজন শুরু হচ্ছে ৩ সেপ্টেম্বর। প্রথম দিন দুপুর ১টা থেকে রাত ৯টা পর্যন্ত এই আয়োজন চলবে। দ্বিতীয় এবং তৃতীয় দিন সকাল ১০টা থেকে রাত ৯টা পর্যন্ত উৎসব চলবে। এই কনভেনশন মূলত বৈজ্ঞানিক কল্পকাহিনীর ভক্তদের জন্য। এখানে থাকছে মজার মজার সব আয়োজন। পুরো একটা কল্পনার জগতই তৈরি করা হবে উৎসবে আসা মানুষের জন্য। ফান ফ্যাক্টরি রাইডস নামের একটি সংস্থা এই কনভেনশনের আয়োজন করেছে। কনভেনশনের প্রবেশমূল্য ৫০০ টাকা। ভেন্যুতে উপস্থিত হয়ে যে কেউ টিকেট কেটে এতে অংশ নিতে পারেন।